**Tənzilə Rüstəmxanlı** (28 noyabr 1960, Qaraçanta, Amasiya rayonu) — Azəri Türk Qadınlar Birliyinin sədri. Vətəndaş Həmrəyliyi Partiyasının üzvü.

Həyatı
------

Tənzilə Rüstəmxanlı 28 noyabr 1960-cı ildə Qərbi Azərbaycanın Ağbaba mahalının Amasiya rayonunun Əzizbəyov kəndində anadan olmuşdur.

1969-cu ildə ailə vəziyyətimlə əlaqədər Azərbaycan Respublikasının Balakən rayonunun Qazbinə kəndinə köçmüşdür. 1969-cu ildə Qazbinə kənd orta məktəbin birinci sinfinə daxil olmuş və 1977-ci ildə məkətəbin 8-ci sinfini bitirmişdir. 1977-ci ildə Bakı şəhərində Bakı Ticarət Texnikomuna daxil olmuş, Mühasibat uçotu üzrə ixtisasa yiyələnmişdir.1977-ci ildə Bakı şəhərində Bakı Ticarət Texnikomuna daxil olmuş, Mühasibat uçotu üzrə ixtisasa yiyələnmişdir. 1980-ci ildə texnikomu bitirib, Mingəçevir şəhərinin Ticarət İdarəsinə təyinat üzrə göndərilmişdir. 1982-ci ildən bəri Azərbaycan Mərkəzi Kooperativlər İttifaqında (Azərittifaq) müxtəlif vəzifələrdə çalışmişdır. Hal-hazırda Azərittifaqda sədrin 1-ci müavini vəzifəsində çalışır. 1991-ci ildə Moskva Kooperativ İnstitutunun Bakı flialını iqtisadçı ixtisası üzrə bitirmişdir. 2012-ci ildə Bakı Dövlət Universitetində Filologiya üzrə fəlsəfə elmlər doktoru elmi dərəcəsini almışdır.1996-cı il may ayının 3-də Azəri Türk Qadınlar Birliyinin- sədri seçilmişdir. АТQB-nın Azərbaycan ilə yanaşı Türkiyə, İsveç, Kanada, ABŞ, Şotlandiya, Almaniya, Qazaxıstan, Türkmənistan, Özbəkistan və digər ölkələrdə təmsilçilikləri vardır. Tənzilə Rüstəmxanlı bir çox beynalxalq konfrans və simpoziumların təşkilatçısı və iştirakçısı olmuşdur. Dünya Azərbaycanlıların Konqresində sədrin Türk Dünyası üzrə müşaviridir. Türkiyədə fəaliyyət göstərən Türk Dünyası Araşdırmaları Vəqfinin Türk dünyasına xidmətlərinə görə, fəxri fərman və mükafatlarına layiq görülmüşdür. Türkiyənin Asılsız Erməni İddialarına Qarşı Mübarizə Dərnəyinin İdarə Heyətinin üzvüdür. İctimai işlərlə yanaşı Azərittifaqın fəaliyyətində də aktiv iştirak edən Tənzilə Rüstəmxanlı "koorperasiya əlaçısı" nişanına layiq görülmüşdür. Rəhbəri olduğu Azəri-Türk Qadınlar Birliyi müxtəlif illərdə nüfuzlu sorğu mərkəzlərinin açıqladıqları nəticələrə görə, "ilin ən yaxşı təşkilatı" adına layiq görülmüşdür. Tənzilə Rüstəmxanlı 2001-ci ildə Azərbaycanda keçirilən sorğımın nəticəsinə görə "İlin Qadını" adına layiq görülmüşdür. 2002-ci ildə "ilin vətənpərvər"i, 2003-cü ildə "Azərbaycanın tanınmış ziyalısı" və "Azərbaycanın tanınmış xanımları" beynalxalq layihəsinin qalibi, 2004-cü ildə isə "XXI əsrin tanınmış ziyalısı" diplomları ilə təltif olunmuşdur. 22.12.2006. Azərbaycan-Türk Dünyası ictimai əlaqələrinin inkişafında göstərdiyi fədakar xidmətlərinə görə, "Qız Qalası Milli Mükafatı ilə mükafatlandırılmışdır. Türkçülüyün təbliğində xidmətlərinə görə, 26.12.2006-cı il tarixində "Qızıl Buta" Müstəqil Milli Mükafata təltif görülmüşdür. 17 may 2006. KANAL 7-nin "Zirvədəkilər"ödülünə layiq görülmüşdür. 15 sentyabr 2007-ci ildə Türkiyə Cumhuriyyətinin Kastamonu Bələdiyyə başqanlığı tərəfindən "Türk Dünyası Gənclərinin"əlaqələrinin genişlənməsindəki fəaliyyətinə görə, mükafata layiq görülmüşdür. 02.11.2007. Kərkük türkmənlərinin mükafatına layiq görülmüşdür. 27 mart 2008. Yalova Asılsız Erməni İddiaları ilə Mücadilə Dərnəyi tərəfindən "Xocalı Soyqırımının təbliği ilə bağlı mübarizəyə" görə, xüsusi mükafatla təltif olunmuşdur. 24 aprel 2010-cu il. Avrasya Qazeteciler Dərnəyi tərəfindən Xüsusi Mükafatla təltif görülmüşdür. 5 mart 2011-ci il. Azəri-Türk Qadınlar Birliyi Dövlət Ailə Qadın və Uşaq siyasətinin həyata keçirilməsində səmərəli əməkdaşlığa görə, Ailə, Qadın və Uşaq Problemləri üzrə Dövlət Komitəsinin Diplomu ilə təltif olunmuşdur. 2013-cü ildə Türk Egitim-Sen tərəfindən ATATÜRK və Türk milləri mövzusunda keçirilən tədbirin Xüsusi Mükafatına layiq görülmüşdür. Azərbaycan Respublikasının ictimai həyatında səmərəli fəaliyyətinə görə 2020-ci ildə "Şöhrət" ordeni ilə təltif edilib

Vətəndaş Həmrəyliyi Partiyasının üzvüdür.

Ailəsi
------

Xalq şairi Sabir Rüstəmxanlının həyat yoldaşıdır.

İstinadlar
----------

1. ↑  T. Y. Rüstəmxanlının "Şöhrət" ordeni ilə təltif edilməsi haqqında Azərbaycan Respublikası Prezidentinin Sərəncamı
2. ↑  ""Siyasi dialoqda qadınların rolu" mövzusunda görüş keçirilib". 2023-04-16 tarixində arxivləşdirilib. İstifadə tarixi: 2023-04-16.